CELEX: 32015D1772
Language: et
Date: 2015-09-28 00:00:00
Title: Poliitika- ja julgeolekukomitee otsus (ÜVJP) 2015/1772, 28. september 2015, EUNAVFOR MEDi operatsiooni teise etappi ülemineku kohta nii nagu on sätestatud otsuse (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED) artikli 2 lõike 2 punkti b alapunktis i (EUNAVFOR MED/2/2015)

3.10.2015   
            
            
               ET
            
            
               Euroopa Liidu Teataja
            
            
               L 258/5
            
         POLIITIKA- JA JULGEOLEKUKOMITEE OTSUS (ÜVJP) 2015/1772,
   28. september 2015,
   EUNAVFOR MEDi operatsiooni teise etappi ülemineku kohta nii nagu on sätestatud otsuse (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED) artikli 2 lõike 2 punkti b alapunktis i (EUNAVFOR MED/2/2015)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 18. mai 2015. aasta otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED), (1) eriti selle artikli 6 lõiget 1,
   ning arvestades järgmist:
   
               (1)
            
            
               EUNAVFOR MEDi operatsiooni ülem on teatanud, et operatsiooni esimese etapi kõik luureandmete ja teabe kogumisega seotud sõjalised eesmärgid on täidetud, ning tegi ettepaneku liikuda operatsiooni teise etappi nii nagu on sätestatud otsuse (ÜVJP) 2015/778 artikli 2 lõike 2 punkti b alapunktis i.
            
         
               (2)
            
            
               Nõukogu järeldas oma 14. septembri 2015. aasta istungil, et kõik tingimused on täidetud selleks, et EUNAVFOR MED saaks liikuda operatsiooni teise etappi nii nagu on sätestatud otsuse (ÜVJP) 2015/778 artikli 2 lõike 2 punkti b alapunktis i.
            
         
               (3)
            
            
               Üleminek operatsiooni teise etappi peaks toimuma 7. oktoobril 2015.
            
         
               (4)
            
            
               Üleminek EUNAVFOR MEDi järgmistesse etappidesse, sealhulgas otsuse (ÜVJP) 2015/778 artikli 2 lõike 2 punkti b alapunktis ii sätestatud etappi, sõltub nõukogu täiendavast hinnangust nimetatud ülemineku tingimuste täitmise kohta, võttes arvesse kõiki kohaldatavaid ÜRO Julgeolekunõukogu resolutsioone ja asjaomaste rannikuäärsete riikide nõusolekut, ning poliitika- ja julgeolekukomitee otsusest selle kohta, millal toimub üleminek vastavalt otsusele (ÜVJP) 2015/778 ja operatsiooni käivitamist käsitlevale nõukogu otsusele (ÜVJP) 2015/972 (2),
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu sõjaline operatsioon Vahemere lõunapiirkonna keskosas (EUNAVFOR MED) liigub alates 7. oktoobrist 2015 operatsiooni järgmisse etappi nii nagu on sätestatud otsuse (ÜVJP) 2015/778 artikli 2 lõike 2 punkti b alapunktis i.
   Artikkel 2
   Käesolevaga kiidetakse heaks otsuse (ÜVJP) 2015/778 artikli 2 lõike 2 punkti b alapunktis i sätestatud operatsiooni teiseks etapiks kohandatud jõukasutusreeglid.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 28. september 2015
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 122, 19.5.2015, lk 31.
   
      (2)  Nõukogu 22. juuni 2015. aasta otsus (ÜVJP) 2015/972, millega käivitatakse Euroopa Liidu sõjaline operatsioon Vahemere lõunapiirkonna keskosas (EUNAVFOR MED) (ELT L 157, 23.6.2015, lk 51).